
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ KUDIRKOS NAUMIESTYJE, DARIAUS IR GIRĖNO G. 26,  PERDAVIMO LAIKINAI NEATLYGINTINAI VALDYTI IR NAUDOTIS KUDIRKOS NAUMIESČIO MIESTO IR SENIŪNIJOS BENDRUOMENĖS CENTRUI „SANTAKA“

2010 m. rugpjūčio 26 d. Nr. T-252
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d. 4 p. ir 2 d., rajono savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Kudirkos Naumiesčio miesto ir seniūnijos bendruomenės centro „Santaka“ 2010 m. birželio 17 d. prašymą,  nusprendžia:

1.
Perduoti asociacijai Kudirkos Naumiesčio miesto ir seniūnijos bendruomenės centrui „Santaka“ laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 69,02 kv. m ploto negyvenamąsias patalpas, esančias Kudirkos Naumiestyje, Dariaus ir Girėno g. 26 (Nekilnojamojo daikto kadastro duomenų byloje Nr. 84/5129 unikalus pastato Nr. 8495-7004-9018, pastatas pažymėtas šifru 1B2/p, patalpų indeksai – 2-2, 2-3, 2-4, 2-5, 2-6, 2-7) su dalimi bendro naudojimo patalpos, pažymėtos indeksu 1-5 (5,50 kv. m), bendras perduodamų patalpų plotas – 74,52 kv. m, įstatuose šiuo metu numatytoms funkcijoms vykdyti. 



2.
Įgalioti rajono savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo-priėmimo akto formas. 

